Kitsune

Kitsune (狐) es le parola japonese pro vulpe. In le folklore de Japon, le vulpe ha un importantia singular; in le linguas occidental, le vocabulo kitsune usualmente es usate in iste contexto. Illes se characterisa in le folklore japonese como esseres intelligente con poteres magic, poteres que se meliora con le etate e sagessa del vulpe. Le symbolo iconic de un kitsune (como un spirito vulpin e non un vulpe mundan) es su caudas: le numero de caudas, inter un e novem, indica le etate, sagessa, e poter del kitsune.

Le kitsune es usualmente associate con le kami (deitate shinto) Inari, le deitate del fertilitate, agricultura, negotios, ris, e vulpes. Traditionalmente, le vulpes spiritual es tanto le messageros como le servitores de Inari. Ben que illes es characterisate como servitores de un deitate, le kitsune es frequentemente tractate (e date oblationes) como si illes es un deitate a causa de su plure attributos supernatural.

Le poteres usual de kitsune include le capabilitate de prender forma human, frequentemente como un femina juvene. In alcun historias traditional, le kitsune face su transformation pro dupar o punir gente; in alteres, le kitsune deveni un camerada, amator, o marita de un homine.

Ben que le origine del rolo del vulpe in le mythologia de Japon es disputate, il ha tante legendas e referentias moderne al kitsune que le importantia non es dubitabile.

 Origine 
Plure eruditos es de accordo que le mythos vulpin in Japon deriva de historias de China, Corea, o India. Historias chinese narra de spiritos vulpin (Huli-jin) que pote haber usque a novem caudas. Plures del historias plus ancian que ancora supervive esseva recordate in le Konjaku Monogatari, un collection de narrationes chinese, indian, e japonese del seculo 11.

Le origine ultime del mythos kitsune es disputate; non es cognoscite de facto si le kitsune es purmente de origine estranier, o un idea indigena al cultura japonese. Le folklorista japonese Kiyoshi Nozaki argue que le japoneses reguardava le kitsune con respecto in le seculo 4; le sol cosas importate de China o Corea esseva le attributos negative. Nozaki, Kiyoshi. Kitsune — Japan's Fox of Mystery, Romance, and Humor. Tokyo: The Hokuseidô Press, 1961. Ille etiam declara que secundo le Nihon Ryakki (un libro del seculo 16), vulpes e humanos viveva in proximitate in Japon ancian; ille assere que le majoritate del legendas indigena re le animales deriva de iste contacto. Karen Smyers, un erudita de Inari, nota que le idea de un vulpe como seductrice e le connexion del mythos vulpin al Buddhismo esseva introducite al folklore japonese per similar historias chinese, ma illa declara que alcun historias sur vulpes ha elementos unicamente japonese.

 Etymologia 
Un del plus ancian historias del kitsune ha un etymologia folkloric del parola kitsune; ben que es cognoscite que iste historia non es le ver etymologia del termino, illo es citate frequentemente. Dissimile al majoritate del contos sur kitsune que deveni human e se marita a homines human, iste conto de circa 545 non fini in tragedia:

Ono, un habitante de Mino, passava le stationes cercante su ideal de beltate feminin. Ille la incontrava un vespere in un vaste deserto e se maritava con illa. Simultaneemente con le nascentia de lor filio, Ono acquireva un puppy que, a mesura que illo cresceva, deveniva de plus in plus inimic al femina del deserto. Illa implorava a su marito de occider lo, ma ille refusava. Un die, le can la attaccava tanto furiosemente que illa perdeva le corage, reprendeva su forma vulpin, saltava super un palissada e fugiva.

"Tu pote esser un vulpe," Ono critava a illa, "ma tu es le matre de mi filio e io te ama. Retorna quando tu pote; tu sempre essera benvenite."

Assi cata vespere illa entrava furtivemente in le casa e dormiva in su bracios. Hamel, Frank.  Human Animals.  Kessinger Publishing, 2003:  p.89.

Le lineas final de iste conto relata le ration que le vulpe esse nominate "kitsune" in japonese, basate in le sposa vulpin fidel. In japonese classic, kitsu-ne significa veni e dormi, e ki-tsune significa sempre reveni.

 Characteristicas 

Es credite que le Kitsune ha intelligentia superior, vita longe, e poteres magic. Illes es un typo de yōkai, o esser spiritual, e le parola kitsune es frequentemente traducite como spirito vulpin. Iste non significa que kitsune esse phantasmas, o que illes es fundamentalmente differente de vulpes mundan. Perque le parola pro spirito es usate pro monstrar cognoscentia o illumination, cata vulpe de vita longe attinge habilitates supernatural.

Il ha duo classificationes commun de kitsune. Le zenko (善狐; literalmente, bon vulpes) es benevole e celestial, associate con le deitate Inari; a vices illes es nominate "kitsune de inari." Le yako (野狐; literalmente, "vulpes estranie") es malitiose o mesmo maleficente. Traditiones local adde altere typos. Hearn, Lafcadio. Glimpses of Unfamiliar Japan. Edition de Project Gutenberg, 2005. Per exemplo, un ninko es un kitsune invisibile que esseres human sol pote perciper quando illes es possedite per le vulpes. Un altere systema de classification ha dece-tres typos de kitsune, definite per le habilitates que le kitsune possede. Hall, Jamie. Half Human, Half Animal: Tales of Werewolves and Related Creatures. Bloomington, Indiana: Authorhouse, 2003.

Physicamente, le kitsune es note pro haber usque a novem caudas. Le caudas indica le etate e poter del vulpe; de facto, alcun contos dice que un vulpe sol attinge additional caudas quando il habe su millesime anniversario. Generalmente, un kitsune ha un numero de caudas impare. Kitsune, Kumiho, Huli Jing, Fox Quando un kitsune gania su none cauda, su pellicia deveni blanc o auree. Iste kyūbi no kitsune (九尾の狐; vulpes de nove colas) gania le habilitates de vider e audir quecunque, ubicunque in le mundo. Altere contos dice que kyubi no kitsune ha sagessa infinite (isto es, omnipotentia).

Un kitsune pote prender forma human, un habilitate normalmente apprendite a un etate specific – generalmente cento annos, ma in alcun historias, cinquanta. Frequentemente, le vulpe debe poner cannas, un grande folio, o un cranio a su capite. Formas prendite frequentemente per kitsune include belle feminas belle, pueras juvene, o homines senior. Iste formas non es limitate per le etate o genere del vulpe, e un kitsune pote duplicar le apparentia de un persona specific. Vulpes esseva particularmente cognoscite pro personificar feminas belle; un credentia commun in le era medieval esseva que omne femina incontrate sol, specialmente al crepusculo o al nocte, poteva esser un vulpe.

 Referentias  

 Vide etiam 
 Tanuki (Cane procyon)

Categoria:Mythologia japonese